Eminescu şi legăturile sale cu "Colegiul Sf. Barbara din Viena" (Collegium 
Graeca-Catholicum ad Sanctum Barbaram). 


Prezenţa lui Eminescu în capitala Imperiului austro-Ungar şi, mai ales, 
activitatea acestuia în cadrul unor societăţi literare ale tinerilor aflaţi la studii la 
Viena au stat în mod constant în atenţia cercetătorilor. 

S-au scris numeroase studii, mai ales despre geneza societăţii "România 
Jună", cât şi cu privire la rolul jucat de Eminescu în unificarea celor două 
societăţi ale tinerilor români din această ţară. De aceea, în continuare, dorim să 
evocăm un episod mai puţin cunoscut din biografia poetului, datând din 
perioada primelor luni de studenţie la Universitatea din Viena, prezentând 
dovezi documentare privind gestul de mare nobleţe spirituală, constând în 
donarea de către Eminescu a unor valoroase cărţi de istorie românească 
pentru Biblioteca "Societăţii bisericeşti-literare a teologilor români ", din cadrul 
"Seminarului central greco-catolic, Sf. Barbara" din Viena 1 . 

în acea vreme, Viena a reprezentat un pol de atracţie pentru românii 
dornici de învăţătură, mai ales cei provenind din Transilvania, Bucovina dar şi 
din celelalte provincii istorice ale ţării noastre. O sumedenie de personalităţi 
româneşti îşi leagă numele de Viena sau de Austria (circa 8000 de nume de 
studenţi români apar în matricolele universitare, în decursul timpului): Nicolaus 
Olahus, Petru Maior, Gh. Şincai, Gheorghe Lazăr, Zenovie Pop, Dinicu Golescu, 
Petrache Poenaru, Al. Papiu-llarian, Simion Bărnuţiu, Mihail Kogălniceanu, 
Nicolae Bălcescu, Nicolae Filimon, Andrei Şaguna, T. Maiorescu, Samuil 
Andrievici Morariu, Alexandru Hurmuzachi, Alexandru Lupu, loan Molnar 
Piuariu, Eusebiu Mandicevschi, Epaminonda Bucevschi, I. Slavici, M. Eminescu, 


1 „Kais. Kon. Gr. Kath Central-Seminar". 

Lucian Blaga, D. D. Roşea, G. Enescu, etc. Semnificativ este faptul că majoritatea 
corifeilor "Şcolii Ardelene" au făcut studiile la Viena: Samuel Micu, Gh. Şincai, 
Petru Maior, Ion Budai Deleanu, loan Piuariu-Molnar etc. 

în acest context de efervescenţă studioasă, în secolul XIX au apărut o 
serie de asociaţii culturale româneşti la Viena. Astfel, în 1840, Eudoxiu 
Hurmuzachi înfiinţează "Societatea de lectură juridică" iar, în anul 1861, Aron 
Pumnul iniţiază "Societatea bisericească literară a teologilor români". 2 

La acestea se adaugă "Societatea literară şi ştiinţifică a românilor din 
Viena" (1864), un club social-literar deschis oricărui doritor, precum şi 
"Societatea Studenţească ştiinţifică-socială ROMÂNIA" (1867), destinată doar 
studenţilor, care îl avea ca preşedinte pe Andrei A. Muresianu, care obţinuse la 
Viena titlul de doctor, cu doi ani mai înainte 3 . 

încă de la venirea sa în capitala Imperiului Cezaro-Crăiesc, Eminescu se 
înscrie în ambele societăţi amintite mai sus, în toamna anului 1869, militând 
pentru fuzionarea acestora într-o singură organizaţie, sub denumirea "România 
Jună" 4 , eveniment petrecut la 6 Aprilie 1871 5 . 


2 între anii 1841-1842, Aron Pumnul a urmat cursurile liceului piarist de la Cluj, după care a plecat la Viena, în 
vederea urmării unor studii teologice de grad înalt, în cadrul Colegiului Sfânta Barbara, în paralel cu alte studii 
universitare. în cadrul Colegiului Sf. Barbara, el a înfiinţat o societate a studenţilor români, denumită 
„ Rumânimea cea tânără", având un program inspirat din ideile luministe ale epocii (formarea de dascăli bine 
instruiţi în domeniul istoriei, economiei, fizicii, dreptului natural şi naţional), precum şi un proiect ce privea 
traducerea de cărţi şi manuale şcolare. Denumirea "Românimea cea tânără", dată de Aron Pumnul, societăţii 
studenţeşti din cadrul colegiului Sf. Barbara poate fi modelul după care Eminescu a propus, la 1871, înfiinţarea 
"României June", oricum, ambele ducându-ne cu gândul la mazziniana denumire "Giovine Italia". 

3 Corneliu Crăciun," Societăţi academice române din Viena (1861-1918)” , Oradea, Editura Logos' 94, 2001; 
idem, " Societăţi academice din Bucovina (I). Arboroasa şi Junimea", Oradea, Fundaţia culturală „Cele trei 
Crişuri", 1997; Eugenia Glodariu , "Asociaţiile culturale ale tineretului studios român din Monarhia Habsburgică 
(1860-1918)" , Cluj-Napoca, 1998; I. Grămadă, "Societatea academică social literară „România Jună" din Viena 
(1871-1911). Monografie istorică", Arad, Tip. „Concordia", 1912. 

4 Vezi G. Bogdan Duică, "Despre Eminescu" (Conferinţă), în "Cosinzeana" , X, 1926, p. 58-59; I. Grămadă, "Mihail 
Eminescu", Heidelberg, 1914. 

5 într-un registru de evidenţă al asociaţiilor din Viena - Vereinkataster (1893) sunt trecute şi numele acestor 
organizaţii româneşti: " Wissenschaftlichgeselligen Studentenverein "România", respectiv "Rumanische 
Aktigesellschaft fur Holzgewinnungund Dampfsagentrieb Bukarest, filiale Wien" , active între 1869-1893. 

Prezentăm în continuare, câteva date documentare despre această 
"Societate bisericească literară a teologilor români", care a funcţionat în cadrul 
Seminarului "Sfânta Barbara" din Viena. 

Societatea s-a înfiinţat la data de 15.10.1775 pentru studenţii de 
confesiune greco-catolică din Imperiu, care doreau să studieze teologia la 
Universitatea Viena. Seminarul a funcţionat într-o biserică a ordinului iezuit 
[Sfânta Barbara). 

La mijlocul secolului al XVIII-lea, iezuiţii organizaseră cel mai perfecţionat 
sistem de educaţie, cu filiale de învăţământ deschise în întreaga lume. 

Deoarece în 1773 ordinul a fost interzis (temporar), printr-un edict al 
Măriei Tereza, clădirea convictului iezuit din Viena a fost transformată în sediu 
al Seminarului Greco-Catolic "Santa Barbara". 

Intrată în posesia ritului oriental de la Viena, Biserica Sf. Barbara 6 a fost 
prevăzută cu un iconostas, pictat de meşterul transilvănean Efrem Micu, vărul 
lui Samuel Micu. loan Budai - Deleanu a activat o vreme ca psalt (cântăreţ) la 
această biserică, iar Petru Maior a îndeplinit funcţia de prefect de studii la 
seminarul respectiv. 

în urmă cu câţiva ani, publicaţia "România Literară" 7 a lansat ipoteza că 
iconostasul Bisericii Sf. Barbara ar reproduce portretele unor cărturari din 
Transilvania, sub chipul celor 12 apostoli. Prototipul Apostolului loan ar fi 
chipul lui loan Budai-Deleanu. 

După numai 9 ani 8 de la inaugurare, seminarul îşi închide sălile de clasă, ca 
urmare a decretului împăratului losif al ll-lea de desfinţare a seminariilor 
diecezane şi înlocuirea lor cu seminarii generale. Suveranul dorea laicizarea 


6 Situată lângă clădirea Poştei Centrale din Viena. 

7 Nr. 26/16 iulie 2010. 

8 în acest scurt interval de timp, la Seminarul Sf. Barbara au studiat 41 de elevi români, printre care S. Vulcan, 
Gh. Şincai, Petru Maior şi alţii. 

învăţământului, prin trecerea acestor seminarii sub autoritatea unor profesori 
şi sustragerea lor de sub controlul episcopatelor. 

Totuşi, în anul 1803 porţile seminarului de la Viena s-au redeschis, printre 
absolvenţi numărându-se şi viitori ierarhi ai cultului greco-catolic din ţara 
noastră (mitropolitul I. Vancea, episcopii V. Erdely şi Mihai Pavel) sau cărturari 
cunoscuţi (Aron Pumnul), care continuă lista celor ce au absolvit acest seminar 
cum ar fi Gh. Şincai, loan Budai-Deleanu, Vasile Ladislau Pop, loan Para, Vasile 
Raţiu, Ion Ciocan etc. 

în anul 1843, la iniţiativa lui Aron Pumnul, se înfiinţează în cadrul acestui 
seminar "Societatea de lectură a teologilor români", care va deveni oficial, în 
1861, "Societatea bisericească literară a teologilor români din Viena", având ca 
membri ordinari, de drept, pe toţi studenţii teologi din capitala Imperiului, iar 
ca membru extraordinar pe oricare alt student. 

Statutele societăţii au fost aprobate de înalţii ierarhi ai cultului greco- 
catolic, printre prevederile sale numărându-se şi acelea care vizau 
perfecţionarea limbii materne, efectuarea de traduceri de literatură religioasă, 
pedagogică şi laică în limba română, încurajarea de producţii literare originale. 
Acestea din urmă aveau a fi reunite sub formă de "Almanah". 

Deviza societăţii era "Fiţi perfecţi !” 

începând cu anul 1853, tinerii teologii români şi-au creat propria 
bibliotecă 9 , cu numeroase cărţi în limba maternă, provenite din donaţii ale unor 
autori cunoscuţi ai epocii (Al. Hurmuzachi, T. Cipariu, I. Maiorescu, August 
Treboniu Laurian, G. Sion sau Gh. Chiţu, viitor ministru al învăţământului din 
România). 

în acelaşi an, se înfiinţează în cadrul acestui seminar Societatea Culturală 
"Cercul Literar”, care a editat revista "Armonia". 

9 In 1856, bibliotecar era teologul George Marchiş. 

Tot aici, la Seminarul Sf. Barbara a fost organizat şi un cor bisericesc 10 , 
conclus de Gr. Silaşi 11 , prorector al seminarului, corifeu al românismului în 
Transilvania sfârşitului de secol XIX. Acesta, împreună cu Eminescu, Slavici şi alţi 
membri ai Societăţii " România Jună", a pregătit Sărbătoarea de la Putna (15 
august 1871), dedicată lui Ştefan Cel Mare, unde ilustrul profesor ardelean va 
rosti un discurs fierbinte în favoarea românismului, la sfârşitul căruia va fi 
ovaţionat şi purtat pe braţe. 

Un alt personaj important, care îşi leagă numele de Seminarul Sf. Barbara 
din Viena, este Alexandru Roman 12 , redactorul "Federaţiunii" (1868-1876). 

Acesta a făcut studii universitare în capitala Imperiului ( la Seminarul Sf. 
Barbara), unde a aprofundat cunoştinţe din domeniul filozofiei, matematicii şi 
teologiei, fiind considerat unul din cei mai străluciţi studenţi ai generaţiei sale. 

Din păcate, în anul universitar 1873/1874, autorităţile maghiare au decis 
transferarea tinerilor români de la Seminarul Sf. Barbara din Viena la Seminarul 
Central din Budapesta, ca studenţi ai Facultăţii de Teologie, dar şi schimbarea 
denumirii societăţii în "Salba Literară" 13 . 


10 Cantor era medicinistul român loan Ursu. Cf. luliu Moisil, "Viaţa studenţilor români din Viena în a doua 
jumătate a sutei a XlX-a Amintiri", în 1862 societatea avea 14 membri şi 16 în anul următor, Gr. Silaşi fiind 
conducătorul acesteia. 

n Gr. Silaşi (1860-1862, doctorat în teologie la Universitatea din Viena, apoi 1862-1873, vice-rector al 
Seminarului Sf. Barbara, şi încă un doctorat în filosofie) a condus "Societatea bisericească literară a studenţilor 
teologic de la Seminarul Sf. Barbara" şi a colaborat la întemeierea "României June", cunoscându-l îndeaproape 
pe M. Eminescu. A editat la Viena "Sionul românesc" (1865-1867,1872). Devine membru al Academiei Române 

(1877) 

12 

A fost numit profesor la gimnaziul „Samuil Vulcan" din Beiuş, fiind primul dascăl care a ţinut prelegeri în 
limba română, ca dealtfel şi la "Colegiul premonstratens" din Oradea. Din 1851 a devenit profesor titular de 
limba română, la Academia de Drept din Oradea, iar din 1862 până în 1867, a fost profesor de limba română la 
Universitatea din Budapesta. Aici, Alexandru Roman a fost unul dintre fondatorii catedrei de limbă şi literatură 
română, alături de episcopul greco-catolic Vasile Erdeli-Ardeleanu. Alexandru Roman s-a numărat printre 
membrii fondatori ai "Societăţii Literare Române"(1866), transformată apoi în Academia Română. El s-a mai 
numărat printre organizatorii "Societăţii de Leptură a Junimei Române Studioase" (1851) şi ai "Societăţii Petru 
Maior" (1862). A fost redactor al gazetelor „Concordia" (înfiinţată la Budapesta în 1861, în colaborare cu 
Sigismund Pap, până în 1866) şi la „Federaţiunea" (1868 - 1876), înfiinţat tot de el la Budapesta, avându-l drept 
colaborator pe Mihai Eminescu. 

13 Cornel Sigmirean, " Studenţii români de la Seminarul Central din Budapesta şi Societatea Salba", în 
"Comunicările celui de al XVII-lea Simpozion al cercetătorilor români din Ungaria", (Budapesta, 24-25 
noiembrie 2007), Giula, 2008 p. 24-31 

Raportul anual de activitate ale "Societăţii bisericeşti literare a teologilor 
români din Viena" u acoperă perioada 7 noiembrie 1869/ 5 iunie 1870 (când a 
avut loc cea de-a 7-a şedinţă a societăţii, sub preşedinţia Dr. Gr. Silaşi). Din 
lectura acestuia aflăm detalii referitoare la legăturile lui Eminescu cu această 
organizaţie studenţească. 

Conform acestui document, semnat de Simeon Toma, preşedinte, 
George Bucsia, secretar, în prima şedinţă a avut loc înlocuirea vechiului casier, 
care a abandonat această însărcinare, cu Petru Uilăcanu, teolog anul I. 

De asemenea, conform art.3, lit.b din Statut, fiecare membru al societăţii 
era obligat ca, în timpul adunărilor periodice, să susţină câte o prelegere, sau o 
încercare literară, tratând subiecte conforme cu scopul şi obiectivele acestei 
asociaţii. 

în cursul anului 1869/1870, au fost prezentate următoarele teme: 

- G. Bucsia " Două monumente în Dacia Traiană: Blajul şi Piatra Libertăţii 
-Stef. Gulasiu "Prospect general asupra originii şi dezvoltării ştiinţelor culturii 
moderne din întunecimea Evului Mediu"; 

-J. Roxa "Influenţa mamei asupra familiei şi, prin urmare, şi asupra naţiunii"; 

- Sim. Toma " Chemarea preotului în genere şi a preotului român în special"; 

-Ab. Bociatu " Influenţa creştinismului asupra culturii moderne"; 

-Ambr. Berindea " Trei recerintie asupra secolilor poporali"; 

-Ales. Mica "Studiu asupra aşa numitei UNIO TRIUM NATIONUM" (recită apoi 
poezia Glasul unui român, de A. M. ); 

-Cir. Groze "O privire fugitivă în trecut, prezent şi ceva despre viitorul 
românilor"; 


"Raportul anual al "Societăţii bisericeşti-literare a teologilor români din Seminarul central greco-catolic Sf. 
Barbara din Viena" a fost publicat în ziarul " Federaţiunea" , 19/7 iunie 1870 (nr. 53-385), anul III, MDCCCLXX, 
p. 209. 


6 



-Ant. Covaciu "Câteva lin ia mente asupra culturii"; 

-L. Borosiu " Limba e inima iar patria este corpul unei naţiuni"; 

-Bas. Porde " Doliul Moldovei la 1812"; 

-Petr. Uilăcanu "Visul meu", poezie. 

La toate aceste expuneri a fost prezent şi dr. Gr. Silaşi, care a încurajat şi 
a mulţumit studenţilor pentru lucrările prezentate. 

în ultima şedinţă, cea de-a şaptea, s-a procedat, conform Art. 16 din 
Statut, la alegerea noilor organe de conducere ale societăţi, pentru anul 
următor: A. Bociatu-preşedinte; C. Groze -secretar; A. Covaciu -casier; B. Porde 
- bibliotecar, precum şi la descărcarea de gestiune a vechiului comitet. 

Partea cea mai interesantă a raportului anual de activitate al "Societăţii 
bisericeşti literare a teologilor români din Viena" este aceea care se referă la 
ziarele româneşti citite de comunitatea studenţească din Viena 15 , respectiv la 
situaţia bibliotecii asociaţiei, ocazie cu care este amintită şi donaţia făcută de 
studentul M. Eminescu, audient la Facultatea de Filosofie din Viena. 

Conform documentului citat, numărul volumelor bibliotecii a crescut în 
anul precedent cu 10 titluri, dintre care "Viaţa, ideile şi operele lui Şincai" 
(Alexandru Papiu - Marian); "Acte şi date ale confer, de la Mercurea” 
(Hurmuzachi); "Manual de armonie muzicală" (Is. Vorobchievici, paroh gr. -ort. 
şi profesor de muzică corală în Cernăuţi). 

"Iară nepreţiuibilul op "T e s a u r u de M o n u m e n t e" avem a-lu 
mulţumi Dlui M. Eminescu, ascultătoriu la filosofie în Viena, care căutând la 
neajunsele Soc. ni donară aceste opuri ." 16 


Asociaţia primea un număr de 15 titluri de ziare, dintre care unele erau din Vechiul Regat ( „Românul", 
„ Columna lui Traianu," „Informaţia Bucureştilor", „Convorbiri Literare," „Trompeta Carpaţilor) altele de peste 
munţi ( „Archiv.", „Federaţiunea", „Gazeta", „Albina", „Familia", „Gur'a-Satuiui.", „Conccordia" si „Foi'a soc. de 
Bucovina") iar două erau străine ( „Reform" si „Osten"); Pentru două-trei titluri existau abonamente; pentru 
restul, asociaţia beneficia de gratuităţi din partea redacţiilor respectivelor ziare. 

16 Este vorba de cele trei monumentale volume, semnate de Al. Papiu-llarian, apărute la Bucureşti, în perioada 
1862-1864, sub titlul: " Tezaur de monumente istorice pentru România..." 

Aşadar, Mihai Eminescu, sosit în toamna anului 1869 la Viena, se înscrie 
imediat în cele două asociaţii frecventate de studenţii români. Descoperind 
existenţa unei alte asociaţii, de asemenea studenţeşti, dar a tinerilor teologi 
români, Eminescu face o donaţie de carte, pentru care i se aduc mulţumiri 
oficiale, consemnate în raportul anual de activitate pe anul 1870, redactat în 
luna iunie acelaşi an. 

Trebuie să apreciem iniţiativa unui student român, dispunând de un 
"buget" lunar modest, de numai 18-20 de galbeni, care achiziţionează 3 
"nepreţuibile" cărţi de istorie românească, pentru a le dărui unei asociaţii 
studenţeşti, ca având o anume semnificaţie. 

Subliniem faptul că gestul lui Eminescu de a dona cărţi pentru "România 
Jună" , al cărei bibliotecar a fost ales 17 , ni se pare unul firesc. 

Dar ce tâlc are oare donaţia făcută de Eminescu pentru biblioteca amintitei 
asociaţii teologice ? 

Să fi fost o dovadă de cinstire a memoriei mentorului său spiritual, ţinând 
cont că această asociaţie a fost înfiinţată chiar de către Aron Pumnul ? 

Sau a reprezentat un act de curtoazie, un gest simbolic, făcut la Viena, 
pentru că redactorul şef al ziarului " Federaţiunea " din Pesta i-a facilitat lui 
Eminescu posibilitatea de exprimare a unui punct de vedere politic atât de 
tranşant, uimitor de matur şi curajos pentru un tânăr de 20 de ani ? 

însuşi conducătorul "Societăţii bisericeşti literare a teologilor români din 
Viena", dr. Gr. Silaşi, a devenit un prieten apropiat al mai tânărului Eminescu, 
cu ajutorul căruia a organizat şi a derulat o amplă acţiune, cu tentă patriotică - 
Serbările de la Putna (1871), ajungând chiar membru al "României June". 

Mai târziu (1 august 1878), reîntors în patrie, dr. Gr. Silaşi şi Nicolae 
Fekete-Negruţiu au fondat la Gherla 18 o revistă cu titlul "Amicul Familiei”, după 


Este cunoscut faptul că Eminescu a donat întreaga operă a lui Şincai bibliotecii "României June" de la Viena. 

modelul "Familiei" lui losif Vulcan, care a promovat intens personalitatea lui 

19 

Minai Eminescu . 

Există câteva precedente în biografia lui Eminescu, care ne pot ajuta să 
înţelegem comportamentul său. Astfel, el a petrecut patru luni la Blaj (1866), 
fief al bisericii greco-catolice, dar şi locul natal al lui Aron Pumnul; a locuit în 
căminul Seminarului teologic din Blaj; s-a împrietenit cu tineri ce frecventau 
instituţii de învăţământ ale bisericii de rit greco-catolic ( Biserica Unită); în 
acelaşi an 1866 a participat la reuniunea ASTRA de la Alba lulia, din conducerea 
căreia făceau parte şi clerici greco-catolici; la Cernăuţi şi la Viena Eminescu a 
avut numeroşi amici ce aparţineau acestui rit. Prin urmare, ne punem 
întrebarea firească; Nu cumva Eminescu, care milita pentru unificarea mişcării 
studenţeşti de la Viena, a fost primit ca membru extraordinar al acestei asociaţii 
româneşti, cu profil cultural, nu numai ecleziastic, chiar dacă el nu era totuşi 
student la teologie ? 

De asemenea, credem că publicarea materialelor lui Eminescu în paginile 
ziarului "Federaţiunea", organ de presă aflat în grija unor absolvenţi ai 
Colegiului Sf Barbara din Viena (Alexandru Roman, redactor şef, este unul 
dintre ei) nu este o pură coincidenţă. Tot astfel, nu este deloc întâmplătoare 
nici suita de materiale publicistice ale lui Eminescu, atingătoare de trecutul 
vieţii religioase din România, unde istoria, rolul şi locul Bisericii Greco Catolice 
nu sunt deloc ignorate şi nici tratate cu răceală. 

Sperăm că scotocirea " de către istorici a arhivei acestei asociaţii, la 
Viena, sau la Budapesta, unde a fost strămutată asociaţia în anul 1873, ar 
putea aduce noi detalii privind conexiunile tânărului Mihai Eminescu cu 
membrii "Societăţii bisericeşti literare a teologilor români din Viena", ar devoala 

18 Revista şi-a transferat apoi sediul la Cluj. 

19 Apud Dan Toma Dulciu, " Idilă modernă" Poezie eminesciană necunoscută ? 
https://www.academia.edu/27250278/_ldil%C4%83_modern%C4%83_- 
_poezie_eminescian%C4%83_necunoscut%C4%83_ 

resorturile prieteniei sau, dimpotrivă, ale inamiciţiei (a se vedea cazul 
Alexandru Grama 20 sau Vasile Lucaciu 21 ) lui Mihai Eminescu cu unii dintre 
aceşti cărturari ori teologi. 

în sfârşit, mai există un aspect demn de subliniat: în primele articole de 
presă, trimise de la Viena, Eminescu nu-şi dezvăluie identitatea. Astfel, articolul 
„O scriere critică", publicat în „Albina" din Pesta, (nr. 7/ 19 şi 9/21 din ianuarie 
1870) nu este semnat. în aceeaşi manieră, articolul „Repertoriul nostru 
teatral”, tipărit în revista „Familia" din Pesta, se publică semnat doar cu iniţiale. 

Trei luni mai tîrziu, în primăvara anului 1870, Eminescu face să apară în 
ziarul „Federaţiunea” din Pesta, sub pseudonimul Varro, primele sale articole 
cu caracter politic: „Să facem un congres", „în unire e tăria” şi „Echilibrul", 
puncte de vedere considerate subversive, ce i-au atras lui loan Poruţiu, 
redactorul responsabil al acestui ziar, consecinţe juridice. 

Identitatea lui Eminescu, în calitate de autor al incriminatelor articole, 
este devoalată abia la sfârşitul anului 1870 de către redactorii Revistei 
"Familia” (13 noiembrie) : "Procesele de presă ale ziarului "Federaţiunea" se 
vor pertrecta în 29 noiembrie şi 7 decemvre la Curtea juraţilor din Budapesta. în 
urma celui din urmă proces, intentat pentru articolul „Echilibrul", a intervenit un 
incident nou, rugându-se autorul aceluia de d-l Poruţiu a-i spune numele la 
judecătoriul de instrucţiune. Aşa dară acest proces se va intenta de-a dreptul în 
contra autorului. Precum aflăm, autorul e junele poet şi colaborator al nostru 
d-l Michai Eminescu. " 

Consemnarea numelui lui Eminescu în ziarul " Federaţiunea” (iunie 
1870), desigur într-un alt context, dar după ce cenzura începuse să acţioneze 


20 Septimiu Pop, "Curentul antieminescian în Ardeal", în voi. "Caravanele Ardealului" , Cluj, 1938, pp. 65-70. 

21 V. Lucaciu, "Poetul Eminescu şi Biserica Catolică", apărut în Revista Catolică, anul V, Fascicolul lll-IV, Î15 - 28 
februarie 1891. 

pentru aflarea identităţii autorului celor trei fulminante articole, a însemnat un 
risc destul de mare la adresa tânărului student la filosofie ! 

Oricum, acest episod din viaţa de student a lui Eminescu este revelator 
pentru modul în care s-a angrenat acesta în viaţa comunităţii româneşti de la 
Viena. 

Dan Toma Dulciu 
Viena 
08.01.2017 

Anexe 


TESAURU 


OK 


MONl MENTE ISTORK E 


l'KMIM 


ROMANIA 


ai.mi jtiN \ m uu m utin. ' \n m uamjscript» 

CEA HAI MARE PARTE STRAI HE 

MM1NATE l'Klil-K Vl'E «1 l'HEEATIl M 'I SOTE IMAsTBATE 




wu««»*l» i 


HUt "KKSCI 


I HBÎ 


Titlul lucrării donate de M. Eminescu bibliotecii "Societăţii bisericeşti literare a 
teologilor români din Viena", după câteva luni de la sosirea sa la studii în 

capitala Austrei. 

Pest’a, Dominecn, 19 7 iuniu, 1870. 


Xr. 53 3S5, 


Annln nlu treilea MDCCCLXX. 


Locuintl'a Redactorului 

si 

Cancelari'» Redactiunil 

e in 

Slrat’a Mor.riloro Ni. 1». 

Scrisorile nefraocaie nu se vom 
primi decât u uumai de la coruptul- 
dinţii regulari ai „Kederatiunii." 
ArticJii tiaiuiai si uepublicati se 
voru arde. 


FEDERATIUHEI 

i 

Diurnalu politicii, literariu, comercialii si economicii. 

1 Vn csi Jlcmirl-ii. Vineri-a Ni l>«niliiee'ii. 


I'retiula de l'reoninrrntinnn 

Pre trei luon ... ii fl. r. *. 

Pro sicso lune . . . G „ „ „ 

Pre auulu Întregii ■ 12 , „ „ 

l'enlra nomaul'a 
prea întregu 30 Fr. --- 30 Lei n. 
0 luno 15 ,, 15 „ „ 

„ 3 — 8 „ ^ 8 „ „ 

Penlru Inscrllunl : 

10 cr. de linia, si 30 cr. iaca a tim- 
brale peiirrit lieacc-caru miblie.v 
tinne separatu In lontlu aeschisit 
20 cr. de linia- 
Unu eseuiplariu costa 10 cr. 


Invitare de prenumeratiune 

la 



pre semestrulu II (iuliu— dec.) 1870. 

Incependusc cu Iun' a venitoriu semestrulu alu 11 
( iuliti—dtcemvre) roghm pre p. t. denitorii de a ave 
acesta divmalu, <§ binevoiesca a grahicu prenumeratin- 
nea ni a i i n n a i n 1 1 de accstu terminu , pentru ca 
ac ne scîmu orientd in privinti'a numendui esemplari- 
eloru ce vomn uvG a tipări. 

OD. abonaţi , aht carorn aixmamentn espira cu 
finea semestrului ian. — iuniu, voru bine-voi a-si reinnot, 
fora intardîare, abonamentele, br' pre acei Domni, cari 
sunt inca in restantia cu pretiulu de pnwmeratime, i 
roghiiu jG se grabesca a-si rafuî socotelele ca nu ni 
se immultiesca greutăţile. 

Pretiulu de prenumeratiune se pole vediin fruntea 
foiţi ; renume si pre viitoriu acelu-a-si. 

Ne rog&mu a se scrie le gibilu si p r e c i- 
s u : numele , locuiuti’a 1 post'a ultima si post' a principale. 

Totu-una-data potemu incunoscintid pre DD. pre- 
numeranti, ca s'au facutu dispusetiuni , pentru ca diur- 
nalidn st se espedeze cUu mai regidatu si credemu ca 
post'a inca si va impleni detorinti a mai bine. 

Administratiunea. 


legile feudali, nu puteau svd proprietăţi inunobile 
de feliu, ba nu poteau fi ncoe cliînru iwufructnari 
la moi mulţii pamentu decfttu, ni-se pare, A Res* 
RÎuni dnjm familia, - - ncutn, condu abife Ri mai 
potu îndreptă spatele de d urile si «aromele cele 
nuiltc, după unu tempu dc 22 aui, voru fi deve- 
niţii toti proprietari m iri. si n.«i4 ei voru ti cei ce 
plnteseu duiile cule mai nimi iu municipie : deci, 
dreptulu de repreRcntatiuue virile nu pote fi de- 
cât» in folonulu lom cu atfttu mai vertosu c.\ li se 
nsigureza partea ceti de *.'$■ careu are. dreptulu a 
se folosi de Iimb’a na. Ore idee ea aceste s& lia 
înfrăţii in ca pul u Ului ministru Rn jnerV Se 
pote, câ-ei se vorbesc» tfra-si pnlam et publice, că 
totu ncol’a-RÎ domnit, care ne surprinse in 1S68 cn 
cnnceptnln ardeiului de lege nsiă nnmitu pentru 
egal’n Îndreptai îre (?) a nntiunalilktilorn, — price- 
pemu pre Dlu H o r v Â t b L a j o s, advocaţii 
ei legislator» veatitu d’in Miskolcx, — a concepuţii 
ai projectulu de- sub cestiune; apoi iimi-si minia- 
trulu, in motivările sale, mai alesu acolo unde 
preda tota potestaten guvemarei rounicipieloru, 
fâra de neei una re*pundere, in mnrra eomitiloru 
supremi, se provoca la nrf. de lege alu egalei 
îndreptăţiri. O! ironfa ti satira nespusa! 

Dur’ sfe pimemu pucintelu tota glum’a la una 
parte, si ai: interpellanm seriosu pre guvernulu 
tierei, ca Ioinlu si morale este orc a face batu- 
jocura d’in milionele poporului, care porta fidelu 
arma spre operarea statului si solvesce tributulu 
de milione pentru sustienerea acelui guvernu? 

Eta, la ce sorte ticalosa au ajunau bietele na- 
tiunalităti si egal'a lorii indre ptatîre in Ungari’a : 


(Ş 55); comiţii supremi voru avă dreptulu esehi 
sivu de n candidă pre deregatori, ce’u ce insemna 
ck ci vom potă conduce alegerile asiă, ca sfc ni 
pota fi aleşi dccâtu iustrumenle vile. Se intielegi 
c^ sub rubrica ncăst’n d’in urma, guvernulu eon 
teza la inteliginti’a debila nemagiar». 

Pre lunga una potestate atfltu de mare a Co- 
mitiloru supremi, cari nu voru fi alt’a deeâtu ome- 
nii cei mai supusi si aplecaţi ui guvernului, s’ar 
potd ore crede, cl guvernulu se va nmltiumf cu 
ut fit» si nu va pretinde inca si alte drepturi pen 
tru sine ? de ora-cc vediuramu bine. ci asiediare; 
eomitiloru supremi in fruntea municipieloru nu e 
alia dccâtu ccntralisatiunea muscata a guvernare 
si^ aduiini.strarei tierei in mnn’a minisferiultti om 
nipotentu. Ha tr^b’a merge pana acolo, ci guver 
nulu, ca nu pota fi cum- va pacalitu prin cu- 
tare comite supremii mai liberalii s£lt altulu ne 
capace in iniplenirea oficiului seu, — st-atribu' 
dreptulu d’a se mestecă in atăcerile interne a 1< 
comitateloru, fia in urmarea unei apellatiuni, fia ii 
urmarea substernerei protocoleloru, si a confirmi’. 
s£u rutificâ multe d’iutre dispusetiunile comitate 
loru in cele mai vitali afaceri. 

Dîseramu Ia inceputulu articlului nostru, ci 
nu vomu vorbf despre Transilvani'a, acesta tien 
maltratata si tirftnisata, ale cărei- a destine trebui 
se se reguleze după trebuintiele si relatiunile di 
acolo, liber u de ori-ce influintit 
eeteriore; inse nu e cu potintia a nu re 
f 1 e c t ă la una impregiurare ce o vedemu in 
projectulu Dlui ministru R a j u e r , clk adeca 
^nfasascie^pertaneeiitenijtifiiceBicamtale 


B i b I i 0 t e ts’& a o ci etatii crescu ia ace&lu a nit cu 
19 egempi, ţ d intre aoebtea. : „V i e t i’n , idee I c 3 i 
«perele lui S î o. c & î, u etc. uvenm h-o multiunii 
Dauluj A, Papiti 1 1 a r i a n n ; „A c te ai dftteale 
Confer, d « la 51 e r c u r e & u Dlui Ilurinu- 
a a c li i i ' „3r a U <Le ar mo n in mu ui c a I c u 
Dlui Îs. Vorubebievicin parocu gr. nr. ei picfea. de mij- 
sioa clioiale in Ceriifliiii ‘ ere nepretiuibiiuiu npu; „Te- 
b aurii dl c monument Avqmq a-lu muftiuini 
Dlui M. EmineiiLiUj, neculUtoriu li fibsofia jn Vion’a^ eari^ 
cnutandu Ia neajunasle Soc,, ni donare ageate opuri Li 
eeprimunui aduncn muUiumiu,^ | 

"Federaţiu nea", 19/1 iunie 1870, nr. 53-385, An III, MDCCCLXX, p.4 

